ddrg/super_eurlex huggingface dataset:
C 242/32

Sodba Splošnega sodišča z dne 5. maja 2021 – Falqui/Parlament

(Zadeva T-695/19) (1)

(Pravo institucij - Enotni statut evropskih poslancev - Evropski poslanci, izvoljeni v italijanskih volilnih enotah - Sklep št. 14/2018, ki ga je Ufficio di Presidenza della Camera dei deputati (urad predsedstva poslanske zbornice, Italija) sprejel na področju pokojnin - Sprememba zneska pokojnin italijanskih nacionalnih poslancev - Korelacijska sprememba zneska pokojnin nekaterih nekdanjih evropskih poslancev, izvoljenih v Italiji, s strani Evropskega parlamenta - Pridobljene pravice - Pravna varnost - Legitimna pričakovanja - Sorazmernost)

(2021/C 242/42)

Jezik postopka: italijanščina

Stranki

Tožeča stranka: Enrico Falqui (Firence, Italija) (zastopnika: F. Sorrentino in A. Sandulli, odvetnika)

Tožena stranka: Evropski parlament (zastopnika: S. Seyr in S. Alves, agenta)

Predmet

Predlog na podlagi člena 263 PDEU za razglasitev ničnosti, prvič, sporočila Parlamenta z dne 8. julija 2019, ki se nanaša na prilagoditev zneska pokojnine tožeče stranke po 1. januarju 2019, ko je začel veljati Sklep št. 14/2018, ki ga je sprejel Ufficio di Presidenza della Camera dei deputati, drugič, sporočila z dne 11. aprila 2019, ki ga je sprejel vodja oddelka za plače in socialne pravice poslancev generalnega direktorata Parlamenta za finance in se nanaša na uporabo zneska pokojnine, ki jo prejema tožeča stranka po začetku veljavnosti Sklepa št. 14/2018 Ufficio di Presidenza della Camera dei deputati, in tretjič, mnenja pravne službe Parlamenta SJ-0836/18 z dne 11. januarja 2019.

Izrek

1. Tožba se zavrne.

2. Enrico Falqui poleg svojih stroškov nosi stroške Evropskega parlamenta.

(1) UL C 406, 2.12.2019.
C 252/20

Sodba Splošnega sodišča z dne 12. maja 2021 – Sun Stars & Sons/EUIPO – Valvis Holding (AC AQUA AC)

(Zadeva T-638/19) (1)

(Znamka Evropske unije - Postopek z ugovorom - Prijava tridimenzionalne znamke Evropske unije AC AQUA AC - Prejšnji znamka Evropske unije in nacionalna znamka VODAVODA - Relativni razlog za zavrnitev - Neobstoj verjetnosti zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001))

(2021/C 252/27)

Jezik postopka: angleščina

Stranke

Tožeča stranka: Sun Stars & Sons Pte Ltd (Singapur, Singapur) (zastopnika: M. Maček in C. Saettel, odvetnika)

Tožena stranka: Urad Evropske unije za intelektualno lastnino (zastopnika: J. Crespo Carrillo in V. Ruzek, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Valvis Holding SA (Bukarešta, Romunija) (zastopniki: D. Bogdan, G. Bozocea in M. Stănescu, odvetniki)

Predmet

Tožba zoper odločbo četrtega odbora za pritožbe pri EUIPO z dne 6. avgusta 2019 (zadeva R 649/2018-4) v zvezi s postopkom z ugovorom med družbama Sun Stars & Sons in Valvis Holding.

Izrek

1. Tožba se zavrne.

2. Družba Valvis Holding SA nosi stroške postopka.

(1) UL C 399, 25.11.2019.
3.

EUIPO in Delta Sport Handelskontor GmbH nosita svoje stroške in vsak polovico stroškov, ki jih je priglasila družba Lego A/S.
Sodba Splošnega sodišča z dne 27. januarja 2021 – ClientEarth/EIB

(Zadeva T-9/19) (1)

(„Okolje - Financiranje elektrarne na biomaso v Galiciji - Sklep sveta direktorjev EIB o odobritvi financiranja - Dostop do pravnega varstva v okoljskih zadevah - Člena 9 in 10 Aarhuške konvencije - Člena od 10 do 12 Uredbe (ES) št. 1367/2006 - Zahteva za notranjo revizijo - Zavrženje zahteve kot nedopustne - Dopustnost sredstva obrambe - Obveznost obrazložitve - Pojem akta, sprejetega na podlagi okoljskega prava - Pojem akta, ki ima pravno zavezujoče in zunanje učinke“)

(2021/C 88/34)

Jezik postopka: angleščina

Stranke

Tožeča stranka: ClientEarth (London, Združeno kraljestvo) (zastopniki: J. Flynn, QC, H. Leith in S. Abram, barristers)

Tožena stranka: Evropska investicijska banka (zastopniki: G. Faedo in K. Carr, agentki, skupaj z B. Wägenbaurjem, odvetnikom)

Intervenientka v podporo tožene stranke: Evropska komisija (zastopnika: F. Blanc in G. Gattinara, agenta)

Predmet

Predlog na podlagi člena 263 PDEU za razglasitev ničnosti sklepa EIB, ki je bil tožeči stranki sporočen v dopisu z dne 30. oktobra 2018 in s katerim je bila kot nedopustna zavržena zahteva za notranjo revizijo sklepa sveta direktorjev EIB z dne 12. aprila 2018 o odobritvi financiranja projekta elektrarne na biomaso v Galiciji (Španija), ki jo je tožeča stranka 9. avgusta 2018 predložila v skladu s členom 10 Uredbe (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (UL 2006, L 264, str. 13) in Sklepom Komisije 2008/50/ES z dne 13. decembra 2007 o določitvi podrobnih pravil o uporabi Uredbe št. 1367/2006 glede zahtev za notranjo revizijo upravnih aktov (UL 2008, L 13, str. 24).

Izrek

1. Sklep Evropske investicijske banke (EIB), ki je bil organizaciji ClientEarth sporočen v dopisu z dne z dne 30. oktobra 2018 in s katerim je bila kot nedopustna zavržena zahteva za notranjo revizijo sklepa sveta direktorjev EIB z dne 12. aprila 2018 o odobritvi financiranja projekta elektrarne na biomaso v Galiciji (Španija), ki jo je organizacija ClientEarth 9. avgusta 2018 predložila v skladu s členom 10 Uredbe (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti in Sklepom Komisije 2008/50/ES z dne 13. decembra 2007 o določitvi podrobnih pravil o uporabi Uredbe št. 1367/2006 glede zahtev za notranjo revizijo upravnih aktov, se razglasi za ničen.

2. EIB nosi svoje stroške in stroške organizacije ClientEarth.

3. Evropska komisija nosi svoje stroške.

(1) UL C 72, 25.2.2019.
Sodba Splošnega sodišča z dne 3. februarja 2021 – Kazembe Musonda/Svet

(Zadeva T-110/19) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Ohranitev imena tožeče stranke na seznamih zadevnih oseb - Obveznost obrazložitve - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Ohranitev dejanskih in pravnih okoliščin, na podlagi katerih so bili sprejeti omejevalni ukrepi - Pravica do spoštovanja zasebnega in družinskega življenja - Domneva nedolžnosti - Sorazmernost - Ugovor nezakonitosti)

(2021/C 98/19)

Jezik postopka: francoščina

Stranki

Tožeča stranka: Jean-Claude Kazembe Musonda (Lubumbashi, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopniki: J.-P. Hix, H. Marcos Fraile, S. Van Overmeire in M.-C. Cadilhac, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/1940 z dne 10. decembra 2018 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 314, str. 47) in Izvedbene uredbe Sveta (EU) 2018/1931 z dne 10. decembra 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 314, str. 1), v delu, v katerem se ta akta nanašata na tožečo stranko.

Izrek

1. Tožba se zavrne.

2. Jean-Claudu Kazembe Musondi se naloži plačilo stroškov.

(1) UL C 139, 15.4.2019.
C 35/44

Sodba Splošnega sodišča z dne 9. decembra 2020 – Ace of spades/EUIPO – Krupp in Borrmann (JC JEAN CALL Champagne ROSÉ)

(Zadeva T-620/19) (1)

(Znamka Evropske unije - Postopek z ugovorom - Prijava tridimenzionalne znamke Evropske unije JC JEAN CALL Champagne ROSÉ - Prejšnje tridimenzionalne znamke Evropske unije - Relativni razlogi za zavrnitev - Podobnost znakov - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Neobstoj škodovanja ugledu - Člen 8(5) Uredbe št. 207/2009 (postal člen 8(5) Uredbe 2017/1001))

(2021/C 35/57)

Jezik postopka: angleščina

Stranke

Tožeča stranka: Ace of spades Holdings LLC (New York, New York, Združene države) (zastopnik: A. Gómez López, odvetnik)

Tožena stranka: Urad Evropske unije za intelektualno lastnino (zastopnik: A. Folliard-Monguiral, agent)

Drugi stranki v postopku pred odborom za pritožbe pri EUIPO: Gerhard Ernst Krupp (München, Nemčija), Elmar Borrmann (Reith, Avstrija)

Predmet

Tožba zoper odločbo petega odbora za pritožbe pri EUIPO z dne 26. junija 2019 (zadeva R 1/2019-5) v zvezi s postopkom z ugovorom med družbo Ace of spades Holdings, na eni strani in G. E. Kruppom in E. B. Borrmannom, na drugi.

Izrek

1. Odločba petega odbora za pritožbe Urada Evropske unije za intelektualno lastnino (EUIPO) z dne 26. junija 2019 (zadeva R 1/2019-5) se razveljavi v delu, v katerem je bila z njo zavrnjena tožba družbe Ace of spades Holdings LLC in ugovor, ki temelji na členu 8(1)(b) Uredbe št.o 207/2009.

2. Tožba se v preostalem zavrne.

3. Vsaka stranka nosi svoje stroške.

(1) UL C 399, 25.11.2019.
C 9/17

Sodba Splošnega sodišča z dne 18. novembra 2020 – Allergan Holdings France/EUIPO – Dermavita (JUVEDERM ULTRA)

(Zadeva T-664/19) (1)

(Znamka Evropske unije - Postopek za razveljavitev - Besedna znamka Evropske unije JUVEDERM ULTRA - Resna in dejanska uporaba znamke - Uporaba za proizvode, za katere je znamka registrirana - Člen 51(1)(a) Uredbe (ES) št. 207/2009 (postal člen 58(1)(a) Uredbe (EU) 2017/1001))

(2021/C 9/25)

Jezik postopka: angleščina

Stranke

Tožeča stranka: Allergan Holdings France (Courbevoie, Francija) (zastopnika: J. Day, solicitor, in T. de Haan, odvetnik)

Tožena stranka: Urad Evropske unije za intelektualno lastnino (zastopniki: J. Crespo Carrillo, V. Ruzek in K. Zajfert, agenti)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Dermavita Co. Ltd (Bejrut, Libanon) (zastopnik: D. Todorov, odvetnik)

Predmet

Tožba zoper odločbo četrtega odbora za pritožbe pri EUIPO z dne 18. julija 2019 (združeni zadevi R 1655/2018-4 in R 1723/2018-4) v zvezi s postopkom za razveljavitev med družbama Dermavita Co. in Allergan Holdings France.

Izrek

1. Tožba se zavrne.

2. Družbi Allergan Holdings France se naloži plačilo stroškov.

(1) UL C 383, 11.11.2019.
C 423/35

Sodba Splošnega sodišča z dne 5. oktobra 2020 – Broughton/Eurojust

(Zadeva T-87/19) (1)

(Javni uslužbenci - Začasni uslužbenci - Odlog povišanja v stopnji v obdobju šestih mesecev - Razglasitev ničnosti prerazvrstitve v višji naziv - Sposobnost za delov tretjem jeziku - Upravna preiskava - Dolžnost lojalnosti - Nepristranskost - Pravica do obrambe - Enakost orožij - Obveznost obrazložitve - Člena 11 in 12 Statuta)

(2020/C 423/51)

Jezik postopka: nizozemščina

Stranki

Tožeča stranka: Jon Broughton (Rotterdam, Nizozemska) (zastopnik: D. Coppens, odvetnik)

Tožena stranka: Agencija Evropske unije za pravosodno sodelovanje v kazenskih zadevah (zastopniki: J. Jooma in A. Terstegen-Verhaag, agenta, skupaj z D. Waelbroeckom in A. Duronom, odvetnikoma)

Predmet

Predlog na podlagi člena 270 PDEU v bistvu, prvič, za razglasitev ničnosti odločb z dne 4. maja 2018, s katerimi je Eurojust začasno odložil napredovanja znotraj plačilnega razreda tožeče stranke za obdobje šestih mesecev, menil, da je bila francoščina njegov tretji jezik, razglasil ničnost njegove prerazvrstitve iz naziva AD9 v naziv AD10 v letu 2012 in zahteval vračilo zneskov, prejetih od tega leta dalje iz naslova prerazvrstitve, drugič, ugotovitev, da je francoščina njegov drugi jezik, nizozemščina pa njegov tretji jezik, tretjič, ugotovitev, da je zahteva za vračilo zneskov, ki jih je prejel zaradi prerazvrstitve v naziv, nezakonita, in nadomestilo zneskov, ki jih od njega zahteva Eurojust, in četrtič, ugotovitev, da jo mora Eurojust postaviti v pravni položaj, v katerem je bila pred tem.

Izrek

1. Tožba se zavrne.

2. Jonu Broughtonu se naloži, da poleg svojih stroškov nosi stroške Agencije Evropske unije za pravosodno sodelovanje v kazenskih zadevah (Eurojust).

(1) UL C 139, 15.4.2019.
C 390/36

Sodba Splošnega sodišča z dne 23. septembra 2020 – Clouds Sky/EUIPO – The Cloud Networks (Wi-Fi Powered by The Cloud)

(Zadeva T-738/19) (1)

(Znamka Evropske unije - Postopek za ugotovitev ničnosti - Figurativna znamka Evropske unije Wi-Fi Powered by The Cloud - Absolutni razlogi za zavrnitev - Razlikovalni učinek - Člen 7(1)(b) Uredbe (ES) št. 207/2009 (postal člen 7(1)(b) Uredbe (EU) 2017/1001) - Neobstoj opisnosti - Člen 7(1)(c) Uredbe št. 207/2009 (postal člen 7(1)(c) Uredbe 2017/1001))

(2020/C 390/52)

Jezik postopka: angleščina

Stranke

Tožeča stranka: Clouds Sky GmbH (Köln, Nemčija) (zastopnik: C. Weil, odvetnik)

Tožena stranka: Urad Evropske unije za intelektualno lastnino (zastopnika: L. Rampini in V. Ruzek, agenta)

Druga stranka v postopku pred odborom za pritožbe pri EUIPO: The Cloud Networks Ltd (London, Združeno kraljestvo)

Predmet

Tožba zoper odločbo petega odbora za pritožbe pri EUIPO z dne 2. septembra 2019 (zadeva R 696/2019-5) v zvezi s postopkom za ugotovitev ničnosti med družbama Clouds Sky in The Cloud Networks.

Izrek

1. Tožba se zavrne.

2. Družbi Clouds Sky GmbH se naloži plačilo stroškov.

(1) UL C 10, 13.1.2020.
Sodba Splošnega sodišča z dne 6. oktobra 2021 – OCU/ECB

(Zadeva T-15/18) (1)

(Dostop do dokumentov - Sklep 2004/258/ES - Dokumenti, ki se nanašajo na sprejetje sheme za reševanje družbe Banco Popular Español - Zavrnitev dostopa - Izjema glede varstva zaupnosti informacij, ki so kot take zavarovane po pravu Unije - Pojem zaupnih informacij - Odstopanja od obveznosti poklicne skrivnosti - Pravica do obrambe)

(2021/C 490/28)

Jezik postopka: španščina

Stranke

Tožeča stranka: Organización de Consumidores y Usuarios (OCU) (Madrid, Španija) (zastopnika: E. Martínez in C. López-Mélida de Ramón, odvetnika)

Tožena stranka: Evropska centralna banka (zastopniki: T. Filipova, D. Báez Seara in F. von Lindeiner, agenti, skupaj z M. Kottmannom, odvetnikom)

Intervenientki v podporo tožene stranke: Evropska komisija (zastopniki: É. Gippini Fournier, J. Rius, C. Ehrbar in A. Steiblytė, agenti), Banco Santander, SA (Santander, Španija) (zastopnika: J. Rodríguez Cárcamo in A. Rodríguez Conde, odvetnika)

Predmet

Predlog na podlagi člena 263 PDEU za razglasitev delne ničnosti Sklepa ECB LS/MD/17/428 z dne 17. novembra 2017 o zavrnitvi dostopa do nekaterih dokumentov, ki se nanašajo na sprejetje sheme za reševanje družbe Banco Popular Español, SA.

Izrek

1. Tožba se zavrne.

2. Organización de Consumidores y Usuarios (OCU) nosi svoje stroške in stroške, ki jih je priglasila Evropska centralna banka (ECB).

3. Evropska komisija in družba Banco Santander, SA nosita svoje stroške.

(1) UL C 83, 5.3.2018.
Sodba Splošnega sodišča z dne 2. februarja 2022 – Polskie Górnictwo Naftowe i Gazownictwo/Komisija (Zaveze družbe Gazprom)

(Zadeva T-616/18) (1)

(Konkurenca - Zloraba prevladujočega položaja - Trgi plina v srednji in vzhodni Evropi - Sklep, s katerim individualne zaveze, ki jih predlaga podjetje, postanejo zavezujoče - Člen 9 Uredbe (ES) št. 1/2003 - Ustreznost zavez v zvezi s pomisleki glede konkurence, ki so bili prvotno opredeljeni v obvestilu o ugotovitvah o možnih kršitvah - Odpoved Komisije, da zahteva zaveze glede nekaterih prvotnih pomislekov - Načelo dobrega upravljanja - Preglednost - Obveznost obrazložitve - Cilji energetske politike Unije - Načelo energetske solidarnosti - Zloraba pooblastil)

(2022/C 128/20)

Jezik postopka: poljščina

Stranke

Tožeča stranka: Polskie Górnictwo Naftowe i Gazownictwo S.A. (Varšava, Poljska) (zastopniki: K. Karasiewicz, radca prawny, T. Kaźmierczak, K. Kicun in P. Moskwa, odvetniki)

Tožena stranka: Evropska komisija (zastopnika: G. Meessen in J. Szczodrowski, agenta)

Intervenientke v podporo tožeče stranke: Republika Litva (zastopnika: K. Dieninis in R. Dzikovič, agenta), Republika Poljska (zastopnika: B. Majczyna in M. Nowacki, agenta), Overgas Inc. (Sofija, Bolgarija) (zastopnika: S. Gröss in S. Cappellari, odvetnika)

Intervenientki v podporo tožene stranke: Gazprom PJSC (Moskva, Rusija), Gazprom export LLC (Sankt Peterburg, Rusija) (zastopniki: J. Karenfort, J. Hainz, B. Evtimov, N. Tuominen, J. Heithecker, odvetniki, in D. O’Keeffe, solicitor)

Predmet

Predlog na podlagi člena 263 PDEU za razglasitev ničnosti Sklepa Komisije C(2018) 3106 final z dne 24. maja 2018 v zvezi s postopkom na podlagi člena 102 Pogodbe o delovanju Evropske unije in člena 54 Sporazuma EGP (Zadeva AT.39816 – Dobava plina strankam v srednji in vzhodni Evropi).

Izrek

1. Tožba se zavrne.

2. Družba Polskie Górnictwo Naftowe i Gazownictwo S.A. nosi svoje stroške in stroške, nastale Evropski komisiji ter družbama Gazprom PJSC in Gazprom export LLC.

3. Republika Litva, Republika Poljska in družba Overgas Inc. nosijo svoje stroške.

(1) UL C 4, 7.1.2019.
Sodba Splošnega sodišča z dne 14. julija 2021 – Saab Halabi/Svet

(Zadeva T-249/18) (1)

(Skupna zunanja in varnostna politika - Omejevalni ukrepi, sprejeti glede na razmere v Venezueli - Zamrznitev sredstev - Seznami oseb, subjektov in organov, za katere se uporabi zamrznitev sredstev in gospodarskih virov - Vpis imena tožeče stranke na sezname - Obveznost obrazložitve - Pravica do obrambe - Načelo dobrega upravljanja - Pravica do učinkovitega sodnega varstva - Napaka pri presoji)

(2021/C 349/35)

Jezik postopka: angleščina

Stranki

Tožeča stranka: Tarek William Saab Halabi (Caracas, Venezuela) (zastopnika: L. Giuliano in F. Di Gianni, odvetnika)

Tožena stranka: Svet Evropske unije (zastopniki: S. Kyriakopoulou, V. Piessevaux, P. Mahnič in A. Antoniadis, agenti)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2018/90 z dne 22. januarja 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 16 I, str. 14) in Sklepa Sveta (SZVP) 2018/1656 z dne 6. novembra 2018 o spremembi Sklepa (SZVP) 2017/2074 o omejevalnih ukrepih glede na razmere v Venezueli (UL 2018, L 276, str. 10), ter drugič, Izvedbene uredbe Sveta (EU) 2018/88 z dne 22. januarja 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 16 I, str. 6) in Izvedbene uredbe Sveta (EU) 2018/1653 z dne 6. novembra 2018 o izvajanju Uredbe (EU) 2017/2063 o omejevalnih ukrepih glede na razmere v Venezueli (UL 2018, L 276, str. 1) v delu, v katerem se nanašajo na tožečo stranko.

Izrek

1. Tožba se zavrne.

2. Tareku Williamu Saabu Halabiju se naloži plačilo stroškov.

(1) UL C 200, 11.6.2018.
C 148/14

Sodba Splošnega sodišča z dne 24. februarja 2021 – Universität Koblenz-Landau/EACEA

(Zadeva T-108/18) (1)

(Arbitražna klavzula - Program Tempus IV - Sporazumi o dodelitvi nepovratnih sredstev - Pogodbena narava spora - Prekvalifikacija tožbe - Upravičeni stroški - Sistemske in ponavljajoče se napake - Vračilo vseh izplačanih zneskov - Sorazmernost - Pravica do izjave - Obveznost obrazložitve - Člen 41 Listine Evropske unije o temeljnih pravicah)

(2021/C 148/18)

Jezik postopka: nemščina

Stranki

Tožeča stranka: Universität Koblenz-Landau (Mainz, Nemčija) (zastopnika: C. von der Lühe in I. Felder, odvetnika)

Tožena stranka: Izvajalska agencija za izobraževanje, avdiovizualno področje in kulturo (zastopniki: H. Monet, agent, skupaj z R. van der Houtom in C. Wagnerjem, odvetnikoma)

Predmet

Primarno, predlog na podlagi člena 263 PDEU za razglasitev ničnosti dopisov EACEA z dne 21. decembra 2017 in 7. februarja 2018 v zvezi z zneski, plačanimi tožeči stranki v okviru sporazumov o dodelitvi nepovratnih sredstev, sklenjenih za izvedbo treh projektov na področju visokošolskega izobraževanja, in, podredno, predloga na podlagi člena 272 PDEU za ugotovitev, da je pravica do izterjave, ki se zahteva, neobstoječa.

Izrek

1. Tožba se zavrne.

2. Universität Koblenz-Landau se naloži plačilo stroškov.

(1) UL C 166, 14.5.2018.
C 263/14

Sodba Splošnega sodišča z dne 19. maja 2021 – Deutsche Lufthansa/Komisija

(Zadeva T-218/18) (1)

(Državne pomoči - Letalski sektor - Pomoč za tekoče poslovanje, ki jo je Nemčija dodelila letališču Frankfurt-Hahn - Sklep o nenasprotovanju - Ničnostna tožba - Status zainteresirane stranke - Varstvo procesnih pravic - Dopustnost - Smernice o državnih pomočeh za letalski sektor - Dvomi o združljivosti pomoči s skupnim trgom - Člen 4(4) Uredbe (EU) 2015/1589 - Resne težave)

(2021/C 263/19)

Jezik postopka: nemščina

Stranke

Tožeča stranka: Deutsche Lufthansa AG (Köln, Nemčija) (zastopnik: A. Martin-Ehlers, odvetnik)

Tožena stranka: Evropska komisija (zastopniki: K. Herrmann, T. Maxian Rusche in S. Noë, agenta)

Intervenientki v podporo tožene stranke: Zvezna republika Nemčija (zastopniki: J. Möller, R. Kanitz, S. Heimerl in S. Costanzo, agenti), Land Rheinland-Pfalz (Nemčija) (zastopniki: R. van der Hout in C. Wagner, odvetnika)

Predmet

Tožba na podlagi člena 263 PDEU za razglasitev ničnosti Sklepa Komisije C(2017) 5289 final z dne 31. julija 2017 v zvezi z državno pomočjo SA.47969 (2017/N), ki jo je Nemčija izvedla v obliki pomoči za tekoče poslovanje, dodeljene letališču Frankfurt-Hahn.

Izrek

1. Sklep Komisije C(2017) 5289 final z dne 31. julija 2017 v zvezi z državno pomočjo SA.47969 (2017/N), ki jo je Nemčija izvedla v obliki pomoči za tekoče poslovanje, dodeljene letališču Frankfurt-Hahn, se razglasi za ničen.

2. Evropska komisija poleg svojih stroškov nosi tudi stroške, ki so nastali družbi Deutsche Lufthansa AG.

3. Zvezna republika Nemčija in Land Rheinland-Pfalz (dežela Porenje-Pfalz, Namčija) nosita svoje stroške.

(1) UL C 190, 4.6.2018.
Sodba Splošnega sodišča z dne 16. decembra 2020 – Bawtry Carbon International/Komisija

(Zadeva T-637/18) (1)

(Nepogodbena odgovornost - Okolje - Razvrščanje, označevanje in pakiranje snovi ter zmesi - Uvrstitev visokotemperaturne smole premogovega katrana med snovi akutne strupenosti za vodno okolje kategorije 1 (H400) in kronične strupenosti za vodno okolje kategorije 1 (H410) - Dovolj resna kršitev pravnega pravila, s katerim so posameznikom podeljene pravice)

(2021/C 44/67)

Jezik postopka: angleščina

Stranke

Tožeča stranka: Bawtry Carbon International Ltd (Doncaster, Združeno kraljestvo) (zastopniki: K. Van Maldegem, M. Grunchard, S. Saez Moreno in P. Sellar, odvetniki)

Tožena stranka: Evropska komisija (zastopniki: M. Wilderspin, R. Lindenthal in K. Talabér-Ritz, agenti)

Intervenientki v podporo tožene stranke: Kraljevina Španija (zastopnik: L. Aguilera Ruiz, agent), Evropska agencija za kemikalije (zastopniki: M. Heikkilä, W. Broere in T. Zbihlej, agenti)

Predmet

Predlog na podlagi člena 268 PDEU za povračilo škode, ki naj bi tožeči stranki nastala zaradi sprejetja Uredbe Komisije (EU) št. 944/2013 z dne 2. oktobra 2013 o spremembi Uredbe (ES) št. 1272/2008 Evropskega Parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (UL 2013, L 261, str. 5), s katero je bila visokotemperaturna smola premogovega katrana uvrščena med snovi akutne strupenosti za vodno okolje kategorije 1 (H400) in kronične strupenosti za vodno okolje kategorije 1 (H410).

Izrek

1. Tožba se zavrne.

2. Družba Bawtry Carbon International Ltd nosi svoje stroške in plača stroške, ki jih je priglasila Evropska komisija.

3. Kraljevina Španija in Evropska agencija za kemikalije (ECHA) nosita svoje stroške.

(1) UL C 16, 14.1.2019.